القوات الجويه المصريه ، هى اقدم و اعرق سلاح طيران فى الشرق الأوسط و بيعتبر أقوى سلاح طيران فى الشرق الاوسط وده كان واضح فى تقرير حلف شمال الاطلنطي الناتو لما اعترف ان مصر بتمتلك أعقد خط دفاع جوي فى العالم واقوى منظومة طيران فى الشرق الأوسط بتعادل مع اسرائيل بس مصر بتتفوق فى عدد الطيارات و بتمتلك مصر اسطول من احدث الطيارات القاذفه و المقاتله وطيارين على كفاءه عاليه. اتأسس سلاح الطيران المصرى سنة 1930 كجزء من الجيش المصرى قبل ما يبقى فرع عسكرى منفرد. اول قائد لسلاح الجو المصرى كان كندى اسمه ڤيكتور هيربيرت تايت. سلاح الطيران المصرى شارك فى معارك و حروب من ضمنها حرب اليمن و الحرب الليبيه و حرب الاستنزاف و حرب اكتوبر 73 اللى أظهر فيها تفوق كبير دك فيها القواعد العسكريه الاسرائيليه قبل عبور القوات البريه قناة السويس و اقتحام خط بارليف . و فى وقت الحرب ، يوم 14 اكتوبر ، قدر بكفائه عاليه انه يتصدى للمقاتلات الاسرائليليه فوق الدلتا فى معركة المنصوره الجويه الضخمه اللى شاركت فيها حوالى 150 طياره من الطرفين و قدر الطيارين المصريين بطيارات ميج انهم يوقعو 18 طياره اسرائيليه فانتوم من احدث الطرازات وقتها مقابل 3 طيارات بس. قاد المعركه محمد حسنى مبارك.